**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№17**

***Решения по Протокол №17/ 31.10.2024 г. от извънредно заседание на Общински съвет Иваново, област Русе***

Д Н Е В Е Н Р Е Д

1. Одобрено проектно предложение „EnviroConnect: Синергизиране на усилията за зелена устойчивост в Иваново и Пиатра Олт“ на Община Иваново по Програма Interreg VI-A „Румъния – България“ 2021-2027 в рамките на Приоритет 2 „Зелен регион“, Специфична цел 2.7) „Подобряване на защитата и опазването на природата, биологичното разнообразие и зелената инфраструктура, включително в градските райони, и намаляване на всички форми на замърсяване“, съфинансирана от Европейския фонд за регионално развитие.

Вносител: Георги Миланов – Кмет на Община Иваново

Докладна записка вх. № 474/ 28.10.2024 г.

ПО ПЪРВА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№201

На основание чл. 21, ал. 1, т. 23 от Закона за местно самоуправление и местна администрация (ЗМСМА), във връзка с чл. 27, ал. 3 от ЗМСМА и чл. 60, ал. 1 от Административнопроцесуалния кодекс (АПК), предлагам Общински съвет – Иваново, област Русе, Общински съвет Иваново РЕШИ:

1. Общински съвет – Иваново **одобрява** разходите в размер на 2% самоучастие на Община Иваново от одобрената стойност на проектния бюджет, необходими за изпълнение на Проект **ROBG00146 „EnviroConnect: Синергизиране на усилията за зелена устойчивост в Иваново и Пиатра Олт“,** одобрен по Програма Interreg VI-A „Румъния – България“ 2021-2027.

2. Общински съвет – Иваново **разрешава** Община Иваново да осигури временна наличност на средствата докато не бъдат възстановени от Програмата.

3. Общински съвет – Иваново **разрешава** Община Иваново да осигури недопустимите и невъзстановими, но необходими разходи, когато е необходимо съгласно одобрения бюджет за надлежно изпълнение на проекта.

4. Общински съвет – Иваново одобрява екип за управление на проекта със следните позиции:

4.1. Ръководител на проекта;

4.2. Счетоводител на проекта;

4.3. Инвеститорски контрол;

4.4. Технически сътрудник.

5. **Възлага** на Кмета на Община Иваново да организира управлението и реализирането на проекта.

6. **Упълномощава** Кмета на Община Иваново да подписва споразумения, договори, анекси и всякакви други документи, необходими за надлежно изпълнение на предвидените проектни дейности.

7. Предвид опасността при неспазване на срока, посочен от Съвместния секретариат да не може да се сключи административен договор и да се осуети реализирането на проекта, от което ще последва значителна вреда, и на основание чл. 60 от АПК **допуска предварително изпълнение** на настоящото решение.